google/wiki40b huggingface dataset:
Vårstigåa

Geografi

Elven er 21,7 km lang, drenerer et nedbørsfelt på 23,4 km² med fjerneste kilde i Finnsjøen (1 260 moh.) i et fjellområde med mange mindre tjern rett øst for Finnshøa. Vårstigåe flyter først drøyt 6 km sørover gjennom et slakt dalføre, vender deretter mot øst i samme rolige tempo (ca 3 % helling fra (1 260 moh. til 960 moh.) til den når randen av Drivdalen og går i en stri elvestrøm med et fall på 250 m i løpet av en elvelengde på 680 m.

Landskap

Vårstigåa ligger i nedbørsfeltet Øvre Driva (424 km²) som omfatter fjellområdene sør for Åmotsdalen, selve Drivdalen fra nordgrensa for Drivdalen landskapsvernområde og sørover til grensen for dette feltet. Landskapet er mer variert enn den vestlige delen av nedbørsfeltet som domineres av runde tertiære former. Fjellformasjonen Storhøa – Risberget – Allmannsranden, som markerer vannskillet mellom Drivdalen i vest og Vinstradalen/Drottningdalen i øst, samt landskapet der Vårstigåa flyter gjennom en bred fjelldal med myrområder og mange mindre tjern, står i kontrast med disse nedskårne, forrevne dalførene.

Vårstigen

Vårstigen er et luftig veistykke på den gamle hovedveien fra Dovrefjell til Rise i Drivdalen. Ferdselen over Dovrefjell gikk her I vikingtiden etter pilegrimsleden, en gang-/ridevei inne på fjellet øst for Drivdalen. På grunn av forholdene i dalbunnen kunne ikke ferdselsåren gå der, men fra Hjerkinn via Heimtjønna 3 km øst for Knutshø gjennom dalen med Vårstigåa, som har fått navn etter ferdselsåren, og over Risberget ned til Rise. Veien er nevnt så tidlig som i 1182. I Ferdaminni har Aa. O. Vinje beskrevet Vårstigen som «Den galnaste og styggaste Aalmanveg eg enno hever farit paa».

Vern

Vassdraget er vernet i sammenheng med verneplan 108/2 Driva (øvre deler).
Wild Geese II

Handling

På oppdrag fra et fjernsynsselskap skal en gruppe leiesoldater kidnappe den gamle nazisten Rudolf Hess som sittet i det ekstremt godt bevoktede Spandau fengslet i Berlin i Øst-Tyskland.
Søren Gangfløt

Pedagog og dirigent

Gangfløt underviste ved Rieflings institutt og Musikkonservatoriet og var professor i kirkemusikk på Norges musikkhøyskole fra 1973 til 1987. En lang rekke av norske organister har hatt ham som lærer, blant andre Egil Hovland, Harald Gullichsen, Asbjørn Myrås og Kåre Nordstoga. Han var også en aktiv dirigent og ledet Cæciliaforeningen (Fredrikstad) i 43 år, fra 1944 til 1987.
Civilization (sang)

«Civilization» er en amerikansk populærmusikksang, skrevet av Bob Hilliard og Carl Sigman. Den ble publisert i 1947 og introdusert i Broadway-musikalen Angel in the Wings samme år, hvor den ble fremført av Elaine Stritch.

Konsept

Sangen blir betraktet som satire og blir sunget fra perspektivet til en innfødt «villmann», hvis landsby nylig har blitt bebodd av en misjonær og andre «siviliserte» mennesker, som forsøker å gjøre stammen sivilisert. «Villmannen» tenker imidlertid annerledes, synger om de større feilene i det siviliserte samfunnet og bestemmer seg til slutt for at han vil bli der han bor (formodentlig i Kongo, siden det blir referert til i sangteksten).

Norske versjoner

Juul Hansen og Karl Hovden har skrevet norske tekster.

I populærkulturen

«Civilization», fremført av Danny Kaye og The Andrews Sisters, er med i spillet Fallout 3 (2008) på PC, PlayStation 3 og Xbox 360. Det finner sted i et post-apokalyptisk, retro-futuristisk USA i år 2277.
En uidentifisert innspilling av «Civilization» kan høres bli spilt på radio i Adrian Lynes film Lolita (1997).
Pysen

Pysen er et skjær i Mandal kommune i Vest-Agder. Øya ligger ved 57°57′30,6″N 7°33′52″Ø.
Det var Jostein Andreassen som i juli 1987 oppdaget at skjæret Pysen er Norges sydligste punkt. Søgne-læreren med naturhistorie og kystkultur som spesialområder oppnådde å få utvidet landets grense med 110 meter mot sør. Tidligere hadde Statens kartverk oppgitt øya Vestre Kråga (3,4 km lenger vest, sørspiss 57°57′34,0″N 7°30′27″Ø) som Norges sørligste punkt.
Navnet: Pysen er trolig bestemt form av pys m 'liten gutt'.
UTM-koordinater for skjæret er 32 415057E 6425003N (WGS84).
Candidatus mineralogiae

Candidatus mineralogiae (cand.min.) var en norsk akademisk grad som ga rett til å kalle seg bergkandidat og bergingeniør.  Utdanningen i Norge skjedde ved Kongsberg Bergseminar fra 1777 til 1813, fra 1821 til 1913 ved Det Kongelige Frederiks Universitet i Kristiania, og siden 1913 ved Norges tekniske høgskole i Trondheim. Graden deles ikke lenger ut.
Levende Dukker (teaterkompani)

Levende Dukker AS er et norsk figurteaterkompani som ble etablert i 1987 av Agnes M. Schou og Knut Alfsen.

Jubileumsåret 2012

Levende dukker feiret i 2012 sitt 25-årsjubileum med å arrangere en figurteaterfestival i Asker kulturhus. Under festivalen ble også Knut Alfsens nye lærebok Med liv og sjel lansert. Dessuten hadde kompaniet urpremiere for sin nye forestilling IS. Forestillingen var utviklet av Levende dukker sammen med Den Kongelige Norske Marines Musikkorps. Manus var et bestillingsverk forfattet av Knut Nærum, og forestillingen hadde nyskrevet originalmusikk komponert av Erlend Skomsvoll. Opphavspersonene omtalte stykket som «verdens første zombie-dukketeater».
Noen få uker etter festivalen mottok kompaniet Asker kommunes kulturpris for 2012.
Marie Drevelin

Familie

Marie Drevelin var datter av gjørtlermester Johan Jakob Drevelin og Anne Simonsdatter. Hun ble 2. november 1863 gift i Bergen med kjøpmann Deiderich Hagelsteen Voss (1833-1908).

Liv og virke

Drevelin var elev ved Christiania Theater, før hun sommeren 1861 søkte ansettelse ved Det norske Theater i Trondheim, uten å lykkes. Samme år reiste hun til bergen, hvor hun gjennomførte tre debuter ved Det norske Theater der i løpet av sesongen 1861-1862, i rollene som Therese i Mester og Lærling, Emilie Holst i Et Løfte og Lorle i Landsby og Stad. Hun medvirket i flere forestillinger der inntil teatret ga sin siste forestilling 17. mai 1863. Deretter forlot hun teaterscenen.
Managua

Managua er Nicaraguas hovedstad og største by. Byen ble grunnlagt i 1819, under navnet Leal Villa de Santiago de Managua, som en fiskerlandsby sørvest for Managuasjøen. Siden 1852 har byen vært landets hovedstad. Det bor om lag 2,2 millioner innbyggere i byen, noe som gjør den til Mellom-Amerikas nest største by (Guatemala by er størst og San Salvador er på tredjeplass). I 1931 og 1972 ble byen rammet av store jordskjelv som gjorde omfattende skader.
Hawaiimunkesel

Beskrivelse

Hannene blir omkring 2,1 m lange og veier typisk omkring 140–180 kg i snitt. Hunnene, som blir noe større, blir omkring 2,4 m lange og veier typisk omkring 180–270 kg. Pelsen er mørk stålgrå på oversiden og lysere grå i buken. Den kan variere noe i farge etter årstiden, gjennom å bli mer gråbrun til tider.

Atferd

Hawaiimunkeselen eter helst beinfisker, men den kan også ernære seg av blekkspruter og krepsdyr. Det er kjent at arten leter etter mat på dybder ned mot 300 m eller mer utenfor korallrevene. Når arten ikke eter hviler den gjerne på strendene eller de vulkanske klippene ved havet.
Heterorrhina kuntzeni

Utseende

En middelsstor, blank, ensfarget skinnende grønn gullbasse.

Utbredelse

Arten lever på Filippinene (Palawan).
Tasta

Geografi

Bydelens landareal er 10,87 km² (uten Austre Åmøy 7,19 km²).
Tasta bydel består av nordre del av tidligere Hetland herred. Bydelen utgjør nordre del av kommunen og omfatter området nord for Stokkavatnet og Byhaugen. Austre Åmøy, som har fastlandsforbindelse via Rennfast og Randaberg, inngår i Tasta bydel.
I nord og vest grenser bydelen Tasta til Randaberg kommune. Grensen følger det gamle skiftet mellom gårdene Finnestad, Høie, Nedre og Øvre Tasta, gårdene Leikvoll, Håland, Goa og Rygg i Randaberg. I sør følger grensen det gamle skiftet mellom Nedre Tasta og den tidligere gården Eiganes og gården Stokka. Grenselinjen går fra Kalhammaren til Knutmannsteinen på Byhaugen og videre vestover til Store Stokkavatnet, som tidligere også ble kalt Tastavatnet. 
Tastaveden, ca. 3 km nord for Stavanger sentrum, er bydelens største friområde og høyeste punkt (92 meter over havet), fulgt av Tastavarden (79 moh.) Midt på Austre Åmøy troner to markante høydedrag. Det høyeste, Brenningstua, er 72,5 meter over havet.

Historie

I høymiddelalderen finner vi fire gardsbruk på det nåværende Tasta. To gardsbruk var utskilt fra hovedgarden Tasta; nemlig Høie og Finnestad. Vi vet med sikkerhet at folketapet etter svartedauden i 1350 førte til at Høie og Finnestad ble fraflyttet. Folket konsentrerte seg om de to rikeste og største gardene, Øvre- og Nedre Tasta.
I 1838 hadde Nedre Tasta 21 bruk, Øvre Tasta ti bruk i tillegg til Dusavik. På Finnestad fantes det ni bruk og på Høie ti bruk. I 1866 var tallet på bruk steget til 71 på Øvre Tasta, 55 bruk på Nedre Tasta, mens Høie og Finnestad hadde henholdsvis 12 og 21 bruk.

Idrett

Bydelen har tre fotballklubber; Vardeneset B.K, Tasta IL, Tastavarden HK og Pol IL.
Ikke langt fra Tastarustå Skole og Tastasenteret finnes Tasta Skatepark som er en av landets største skateparker.
Multi Media Interface

Skjermen

MMI-skjermen er plassert på dashbordet, over midtkonsollen. Skjermen fåes i to forskjellige versjoner, alt etter hvilken MMI-versjon man har.
Det kan være et 5-tommers monochrome sort/rødt display, eller et høyoppløselig fargedisplay på 7 tommer.

Kontrollpanelet

Kontrollpanelet er plassert i midtkonsollen, rundt og mellom gir-/velgerspaken og midtarmlenet, og består av et styrehjul, og en del knapper som man bruker til å navigere rundt i systemet.

Versjonenes innhold

De tre versjonene er innholdsmessig varierende, og er som følger:
Fylkesvei 5466

Fylkesveg 5466 går mellom Vågseidet og Lindås i Lindås kommune. Veiens lengde er 3,7 km.
Frem til 2019 hadde veien betegnelsen Fv398.
Den lykkelige alder

Den lykkelige alder er en novellesamling av den norske forfatteren Sigrid Undset, utgitt i 1908 av H. Aschehoug & Co. 
Boken består av de fire fortellingene Et halvt dusin lommetørklær, En fremmed, Drøm og tittelfortellingen Den lykkelige alder. 
Avisen Social-Demokratens anmelder skrev at: «Først forekommer det en ufattelig, at Den lykkelige alder kan være skrevet af et menneske paa tyve aar.»
Wandsworth Parks Police

Wandsworth Parks Police er en lokal, britisk politistyrke som har ansvaret for å håndheve lov og orden i offentlige parker og friarealer i Wandsworth i London. Styrken ble opprettet i 1981 og bestod opprinnelig av åtte konstabler, men har etter hvert vokst til 32 konstabler samt et antall reservekonstabler som bistår ved store arrangementer i parkene. Det er også et antall sivilt ansatte ved politistyrkens 24-timers operasjonssenter. Wandsworth Parks Police har også ansvaret for distriktets hundeoppsyn og gatepatrulje.
Politikonstablene patruljerer 24 timer i døgnet til fots, på sykkel og i bil. Ansvarsområdet omfatter alle parker, haver, friarealer, rekreasjonsområder, gravlunder, lekeplasser, naturreservater og allmenninger i distriktet. Wandsworth Parks Police har hovedkvarter i Battersea Park.
Anblik

Anblik er et dansk skjønnlitterært forlag med hovedsete i Aalborg. Forlaget som ble opprettet i 2005 har især utgitt nyere danske forfatterskap. Første utgivelse fra forlaget var Dennis Gade Kofods debutroman Anskudte dyr, 18. mai 2005. Foruten bokverk utgir Anblik det litterære tidsskrift Ildfisken.
BC Hydro

BC Hydro and Power Authority, ofte omtalt som BC Hydro, er et provins-eid kraftselskap som produserer og distribuerer mesteparten av elektrisiteten i provinsen Britisk Columbia (BC) i Canada. Selskapet ble etablert i 1960, og leverer strøm til 1.7 millioner kunder i et område som omfatter 95% av provinsen. Selskapet er underlagt energidepartementet i British Columbia. Det opererer 30 vannkraftverk og tre gasskraftverk som produserer mellom 43 og 54 TWh per år. 80% av produksjonene kommer fra elvene Columbia og Peace. Distribusjonen foregår på 18.286 kilometer med høyspentledninger og 55.254 km med andre linjer. Omsetning i 2007 var $407 millioner, og selskapet hadde 4.546 ansatte. Selskapets gjeld, på flere milliarder dollar, er holdt direkte av provinsen og ikke i selskapet.
Det keiserlige kjøkken

Det keiserlige kjøkken, eller palassrettene (kinesisk: 宮廷菜, pinyin: Gongtingcai), er et av Kinas  mer berømte kjøkken. Rettene, som i utgangspunktet stammet fra alle deler av landet, ble utelukkende laget for det keiserlige hoff under Qing-dynastiet. Det var også keiserlige kjøkken under tidligere regimer, men den strikte reserveringen til selve keiserhoffet var ikke bestandig så sterk. 
I Den forbudte by og ellers der de keiserlige oppholdt seg var det et atskilt kjøkkenstell for keiseren og et annet for hans hustru, keiserinnen. Disse to kjøkkener hadde begge til felles at kokekunsten var særlig omhyggelig, raffinert og gjerne omstendelig, utvalget av råvarer svært kresent, og råvarene var til tider svært sjeldne og kostbare. Den visuelle presentasjon var også svært viktig, slik at rettens farge og utforming var en egen kunst. 
Etter dynastiets fall i 1911 ble det spredt rundt om i Beijing av de mange da nylig oppsagte keiserlige kokkene. Senere er det mer og mer blitt å betrakte som en edlere variant av Beijingkjøkkenet.
Stenocorus meridianus

Utseende

En stor (15-25 mm) og slank trebukk. Det er markert forskjell på kjønnene: hannen er mindre og smalere med lengre antenner, og dekkvingene er gulbrune, mens hunnen er større og bredere, antennene er kortere og dekkvingene mørke, bare litt gulbrune ved roten. Antennene er temelig kraftige, hos hannen nesten så lange som kroppen. Hodet er fremoverstrakt, lengre enn bredt, med litt utstående fasettøyne. Pronotum er sterkt hvelvet, nærmest rørformet, mye smalere enn dekkvingene, med markert "krage" og en knøl på hver side i midten. Dekkvingene har markerte, rettvinklede skuldre, fra disse er de jevnt avsmalnende bakover mot spissen. Beina er ganske lange, rødbrune, lårene med svart spiss. Larven er opptil 3 centimeter lang, hvit med oransje hode, det bakerste ryggleddet har en markert tagg.

Levevis

Larvene utvikler seg i døde røtter av løvtrær (gjerne døde røtter på ellers levende trær). Larveutviklingen tar minst to år. Arten trives best i åpne bestander av edelløvskog med grove trær, for eksempel gamle havnehager. De voksne billene besøker gjerne hvite blomster (for eksempel mjødurt og ulike skjermplanter) for å spise pollen.

Utbredelse

Arten er utbredt i Europa, men har trolig minket mye i mange områder. I Norge er den funnet langs kysten vestover til Mandal, men den er regnet som truet.
Visekonstabel

Visekonstabel er en grad i det norske Sjøforsvaret.
Visekonstabel blir innført i Norge på OR-2 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarer visekorporal i Hæren og Luftforsvaret.
Oktillion

En oktillion er tusen septilliarder, eventuelt en million septillion, det vil si, det naturlige tallet 1 000 000 000 000 000 000 000 000 000 000 000 000 000 000 000 000, eventuelt 10⁴⁸. Ved å forklare det i «dagligtale» vil det si 1000 billiard billiard billiarder, eventuelt 1000 milliard milliard milliard milliard milliarder.
Jelan

Jelan (russisk: Елань) er ei elv i Voronezj oblast i Russland. Den er ei høyre sideelv til Savala (i Dons nedbørfelt). Den er 165 km lang, med et nedbørfelt på 3630 km², og renner over den sørlige delen av Oka-Donsletta. Storparten av vannføringen kommer fra snøsmelting. Middelvannføringen 26 km fra munningen er på 6,8 m³/s.
Metallurgi

Metallurgi er læren om utvinning av metaller og halvmetaller av malmer og andre råstoffer, og læren om metallenes struktur, egenskaper og behandling (metallografi).
De fleste metalliske grunnstoffer som brukes mest i legert form, f.eks. stål-, bronse- eller aluminiumlegeringer, og noen nesten 100 % rene grunnstoffer som f.eks. halvlederne har sine egenskaper fra iblanding av en nøye kontrollert mengde urenheter. Metallene er sterkere enn de fleste plastmaterialer og har større duktilitet enn de fleste keramiske materialer. 
I motsetning til ingeniørene som beskjeftiger seg med metallenes statikk, interesserer metallurgene seg for de mikroskopiske mekanismene som får et metall eller en legering til å oppføre seg som det gjør. Oppførselen kommer av de mikroskopiske endringer som skjer på det atomære plan, og som påvirker metallets (eller legeringens) makroskopiske egenskaper.
Metallurgi brukes på elektroniske materialer, siden man bruker metaller som aluminium og kobber i kraftledninger, og kobber og edelmetaller til bittesmå, elektriske kretsløp på datachipper. Vitenskapen metallurgi brukes også innen sveising og lodding.
Den kanskje mest undersøkte legeringen innen metallurgi er stål, som er en jern-karbon legering med lavere karboninnhold enn 2 %. Er karboninnholdet høyere klassifiseres den som støpejern. 
Metallutvinning er kunsten å skille metaller og halvmetaller fra sitt malm, og rense dem til rent metall. For å omdanne metalloksider til metall må oksiden gjennomgå en reduksjon enten kjemisk eller gjennom elektrolyse.
I de senere år er det blitt mer vanlig å omtale metallurgi som materialteknologi. Dette fordi man kan bruke samme tilnærmingsmetoder for plaster, keramer og kompositter, som for metaller.
Beluran

Byen

Byen Beluran har 3 132 innbyggere, og ligger ved elven Labuk.
West Cay

West Cay (tidligere Fugleklippen) er en liten øy i St. Thomas fylke, De amerikanske Jomfruøyer. West Cay ligger ved vestspissen av øya St. Thomas og rett øst for den lille øya Salt Cay.
Ord

Et ord er en språklig enhet som oppfattes å ha en egenbetydning, og som i tale skilles fra omgivelsene ved at det har selvstendig trykk. I skrift skilles ord ofte med mellomrom.
Begrepet ord kan i tillegg til betydningen «enkeltord», også brukes om hele uttrykk og tekster.

Etymologi

Den indoeuropæiske grunnformen av «ord» er vrdho. Siden dh kan forvandles til b, er det sannsynlig at det latinske verbum stammer herfra. Verbum betyr «ord», som i uttrykket «verbal fremstilling».

Definisjoner

Ordbøker kategoriserer et språks leksikon (dvs. dets ordforråd) i lemmata. Disse kan tas som en indikasjon på hva som utgjør et «ord» i oppfatningen til brukerne av dette språket.

Semantisk definisjon

Leonard Bloomfield introduserte begrepet «minimale frie former» i 1926. Ord blir tenkt på som den minste meningsfulle enhet av tale som kan stå av seg selv. Dette korrelerer fonemer (enheter av lyd) til leksemer (enheter av betydning). Men noen skrevne ord er ikke minimale frie former, da de ikke er meningsbærende om de står alene (for eksempel the og of i engelsk).

Bruk i navn

Ord inngår dessuten i mange egennavn på organisasjoner og annet, Eksempler er Fritt Ord, de kristne Livets Ord, Levende Ord, Ordet og Israel, Ordets liturgi, tidsskriftet Ordet, Ord & Bilde, Svevende ord bibelsenter, Ordknappen, De skjulte ord og bandet Gode Ord Dør Sist.
Kanebogen stadion

Friidrett

Den 24. juni 1990 ble Festspillekene arrangert her med IK Hind som arrangør.
Mandalagan

Mandalagan er en 1885 meter høy kompleks vulkan på øya Negros i Filippinene.
Fjellet ligger innen Northern Negros Natural Park i provinsen Negros Occidental i nordlige Negros' vulkanområde; der er også Silay (1534 moh) og Kanlaon (2465 moh).
Mandalagan omfatter et område på 16×14 km og syv vulkanske sentre, deriblant også fem størte krater med et tversnitt på inntil 2 km. Området har geotermale kilder, som kan drive vannet opp i 106 grader celsius og utstøter inntil 30 meter høye geysirer.
Metascelis

Utseende

En middelsstor (ca. 15 millimeter), blank, brun oldenborre. Antennene er ni-leddete med en fem-leddet vifte. Arten mangler flygevinger. De to bakerste beinparene er korte og tykke.

Utbredelse

Arten er utbredt i Australia.
True Story

Handling

Når den nylig sparkede The New York Times-journalisten Michael Finkel møter den anklagede morderen Christian Longo, som har levd under navnet til Finkel, eskalerer etterforskningen hans til en katt-og-mus-lek.
Sykling under Sentralamerikanske og karibiske leker 1938

Sykling under Sentralamerikanske og karibiske leker 1938. Sykling var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var første gangen som sykling var med i de sentralamerikanske og karibiske leker. Det var fem øvelser, kun for menn. Venezuela ble beste nasjon med tre gullmedaljer foran Panama med to.
Glafsfjorden

Etymologi

Innsjøen er nevnt i 1560 som Glassfiolen. Opprinnelig har navnet sannsynligvis vært Gladher (gammelsvensk), opphav til glad i betydningen lys og blank. Senere har fjorden blitt lagt til. Den opprinnelige forstavelsen Gladhs- har med tiden utviklet seg til Glass, som senere er blitt til Glafs- gjennom påvirkning av soknenavnet Glava.
Knut Ludahl

Som overdommer

Innen skøytesporten (hurtigløp) har Ludahl vært overdommer i to OL, sju VM allround, fire VM enkeltdistanser, tre VM sprint, ett VM junior og fire Europamesterskap. I tillegg har han utallige verdenscupoppgaver. I Norge har det blitt mange Norgesmesterskap og norgescuper som overdommer og i de senere årene som TD (teknisk delegert).

Norges Skøyteforbund – NSF

Ludahl var fra 1992 til 1995 visepresident i NSF, han var styremedlem fra 1995–1997 og varamedlem fra 1997–1999. I perioden 1999–2003 var han bare medlem av NSFs dommerutvalget i hurtigløp, fra 2003 har han vært styremedlem teknisk hurtigløp og leder av teknisk komité hurtigløp.

Han var leder av autorisasjonsrådet i Vestfold Skøytekrets (1984–2009).

IF Fram

Han var styremedlem i IF Frams fotballgruppe 1973–1976, 1982–1984 og IF Frams skøytegruppe 1980–1986 (hvorav ett år som leder i skøytegruppa).
Steinberget (supporterklubb)

Steinberget er supporterklubben for fotballklubben Alta Idrettsforening som spiller i 1. divisjon for herrer. Supporterklubben vokser jevnt, og har nå over 100 registrerte medlemmer.
Leder for supporterklubben er Aase-Elise Geithung
Fredriksstad Tilskuer

Fredriksstad Tilskuer var en norsk avis som ble utgitt i Fredrikstad.
Fredriksstads Tilskuer ble startet i 1867. Den første redaktøren var Jørgen Flood Sandberg. Fra 1879 til 1902 var landeier Harald Stabell redaktør og førte avisen i konservativ retning. Men Fredriksstads Tilskuer var også innovativ; fra 1898 til 1902 var det den første dagsavisen i Østfold. Fredriksstad Blad ble den viktigste konkurrenten. Redaktør fra 1902 til 1907 var Sølfest Ørn, og Sven Elvestad hadde en kort karriere som journalist, men fikk sparken. En annen forfatter som startet sin karriere her var Olaf Gjerløw.
I 1902 ble avisen tatt opp i Fredrikstad-Posten, og i 1908 skiftet avisen navn til Fredriksstad Tilskuer. Den ble utgitt fra mars 1912 til 30. desember 1916 som Fredrikstad og Omegn Tidende, men ble så nedlagt. Den ble tatt opp i Fredriksstads Blad.
Habanero (chili)

Ikke pepper

Selv om habanero er en variant av chilipepper, dreier det seg ikke om pepper i botanisk forstand. Den sterke smaken får ta ansvaret for navnebruken. I virkeligheten dreier det seg om en helt annen artsfamilie.
Svømming under Asialekene 2010

Svømming under Asialekene 2010. Svømming var en av flere sporter under de 16. Asialekene som ble arrangert i Guangzhou i Kina. Konkurransene ble avviklet mellom 13. og 18. november 2010. Det var trettiåtte øvelser, nitten for menn og nitten for kvinner. 294 utøvere fra trettiseks nasjoner deltok. Kina ble beste nasjon med tjuefire gullmedaljer foran Japan med ni.
Sykling under de britiske samveldeleker 1970

Sykling under de britiske samveldeleker  1970.  Sykling var en av flere sporter under British Commonwealth Games som ble arrangert i Edinburgh i Skottland i perioden 16. til 25. juli 1970.  Det var de niende lekene i det som kom til å bli Samveldelekene (Commonwealth Games) fra 1978. I lekene i 1970 ble det konkurrert i seks øvelser, fem i bane- og en i landeveissykling, kun for menn. Australia ble beste nasjon med to gullmedaljer foran New Zealand som også vant to gull.